title: 2002/841/EZ: Odluka Komisije od 24. listopada 2002. o izmjeni Odluke 93/197/EEZ o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju (priopćena pod brojem dokumenta C(2002) 4006)  Tekst značajan za EGP

text:
               03/Sv. 42

               HR

               Službeni list Europske unije

               133

         32002D0841

               L 287/42

               SLUŽBENI LIST EUROPSKE UNIJE

         ODLUKA KOMISIJE
   od 24. listopada 2002.
   o izmjeni Odluke 93/197/EEZ o uvjetima zdravlja životinja i veterinarskom certificiranju za uvoz registriranih kopitara i kopitara za rasplod i proizvodnju
   (priopćena pod brojem dokumenta C(2002) 4006)
   (Tekst značajan za EGP)
   (2002/841/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Odlukom Komisije 2002/160/EZ (2), a posebno njezin članak 15. stavak (a) i članak 16.,
   budući da:

               (1)

               Odluka Komisije 93/197/EEZ (3), kako je zadnje izmijenjena Odlukom 2002/635/EZ (4) uspostavila je popis trećih zemalja iz kojih države članice trebaju odobriti uvoz registriranih kopitara te kopitara za rasplod i proizvodnju.

               (2)

               Kirgistan je nehotice izostavljen s tog popisa Odlukom 2002/635/EZ. Prema tome Kirgistan se treba ponovno upisati na popis.

               (3)

               Kako bi se stekao zdravstveni certifikat E prema Odluci 93/197/EEZ, moraju se provesti određeni testovi na uzorcima koji se trebaju uzeti unutar 10 dana od izvoza. Pojavile su se poteškoće u pridržavanju tog roka, posebno kada se takvi uzorci moraju testirati u laboratorijima s kojima se složila odredišna država članica. Stoga bi se vremensko ograničenje trebalo produljiti.

               (4)

               Odluku 93/197/EEZ trebalo bi se sukladno tome izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilozi Odluci 93/197/EEZ izmjenjuju se u skladu s Prilogom ovoj Odluci.
   Članak 2.
   Ova je Odluka upućena državama članicama.

      Sastavljeno u Bruxellesu 24. listopada 2002.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42.

      (2)  SL L 53, 23.2.2002., str. 37.

      (3)  SL L 86, 6.4.1993., str. 16.

      (4)  SL L 206, 3.8.2002., str. 20.

      PRILOG
      Prilozi I. i II. izmjenjuju se kako slijedi:

                  1.

                  U Prilogu I., popis trećih zemalja u Skupini B zamjenjuje se sljedećim:
                  „Australija (AU), Bugarska (BG), Bjelarus (BY), Cipar (CY), Češka (CZ), Estonija (EE), Hrvatska (HR), Mađarska (HU), Kirgistan(1,2) (KG), Litva (LI), Latvija (LV), Bivša jugoslavenska republika Makedonija(3) (MK), Novi Zeland (NZ), Poljska (PL), Rumunjska (RO), Rusija(1) (RU), Slovačka (SK), Slovenija (SL), Ukrajina (UA), Savezna Republika Jugoslavija (YU).”

                  2.

                  U Prilogu II. točka (j) odjeljka III. „Podaci o zdravlju” zdravstvenog certifikata E mijenja se kako slijedi:

                              (a)

                              u drugoj alineji, riječi „10 dana” zamjenjuju se riječima „21 dan”;

                              (b)

                              u trećoj alineji, riječi „10 dana” zamjenjuju se riječima „21 dan”.


Odluka Komisije od 03/10/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7217 - FACEBOOK / WHATSAPP) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2006/183/EZ: Odluka Komisije od 28. veljače 2006. o izmjeni Odluke 2006/7/EZ u vezi s proširenjem popisa država i produljenjem razdoblja njezine primjene (priopćena pod brojem dokumenta C(2006) 619)  Tekst značajan za EGP

text:
               03/Sv. 51

               HR

               Službeni list Europske unije

               101

         32006D0183

               L 065/49

               SLUŽBENI LIST EUROPSKE UNIJE

         ODLUKA KOMISIJE
   od 28. veljače 2006.
   o izmjeni Odluke 2006/7/EZ u vezi s proširenjem popisa država i produljenjem razdoblja njezine primjene
   (priopćena pod brojem dokumenta C(2006) 619)
   (Tekst značajan za EGP)
   (2006/183/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (1), a posebno njezin članak 22. stavak 6.,
   budući da:

               (1)

               Influenca ptica je zarazna virusna bolest kod peradi i ostalih ptica, koja ima smrtne posljedice te uzrokuje poremećaje koji mogu lako poprimiti epizootijske razmjere te predstavljati ozbiljnu prijetnju za zdravlje ljudi i životinja i drastično smanjiti profitabilnost uzgoja peradi. Postoji opasnost da se uzročnik bolesti proširi putem međunarodne trgovine živom peradi i peradarskim proizvodima, uključujući neobrađeno perje.

               (2)

               Nakon izbijanja vrlo opasne epidemije influence ptica, koju je u prosincu 2003. u mnogim zemljama sjeveroistočne Azije prouzročio iznimno patogeni H5N1 virus gripe, Komisija je usvojila pojedine zaštitne mjere koje se odnose na influencu ptica, uzimajući u obzir činjenicu da ova bolest predstavlja velik rizik za javno zdravlje.

               (3)

               U skladu s Odlukom Komisije 2006/7/EZ od 9. siječnja 2006. s obzirom na određene zaštitne mjere u vezi s uvozom perja iz određenih trećih zemalja (2), obustavljen je uvoz neobrađenog perja i njegovih dijelova iz određenih trećih zemalja. Popis tih trećih zemalja dan je u Prilogu Odluci 2006/7/EZ. Ta se odluka treba primjenjivati do 30. travnja 2006.

               (4)

               Broj trećih zemalja u kojima je izbila influenca ptica ili za koje se sumnja da su pogođene influencom u zadnje se vrijeme povećava. Čini se da se bolest proširila u te zemlje putem ptica selica.

               (5)

               Europska agencija za sigurnost hrane (EFSA) u svojem je Znanstvenom mišljenju o zdravlju i dobrobiti životinja u pogledu influence ptica, usvojenom 13. i 14. rujna 2005., utvrdila da se perje treba propisno preraditi prije trgovine, s ciljem smanjenja mogućeg rizika od širenja nisko patogenog i visoko patogenog virusa influence ptica putem perja. Ovo mišljenje doneseno je prije nego je visoko patogeni virus influence ptica pokazao tendenciju širenja u globalnim razmjerima.

               (6)

               U svjetlu mišljenja Europske agencije za sigurnost hrane i trenutne nužnosti, Komisija namjerava preispitati postojeće trajne mjere Zajednice koje se odnose na uvoz perja, a posebno relevantne odredbe Uredbe (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u pogledu nusproizvoda životinjskog podrijetla koji nisu namijenjeni prehrani ljudi (3) i utvrditi uvjete pod kojima se nusproizvodi životinjskog podrijetla mogu uvoziti iz trećih zemalja tako da ne predstavljaju rizik za zdravlje ljudi niti životinja u Zajednici. Poglavlje VIII. Priloga VIII. Uredbi propisuje uvjete koje je potrebno zadovoljiti da bi se perje i dijelovi perja stavili na tržište. Međutim, da bi se postiglo potpuno usklađivanje unutar tog područja na razini Zajednice, treba se donijeti i odredba o zdravstvenom certifikatu za uvoz perja i dijelova perja te popis trećih zemalja iz kojih države članice odobravaju uvoz tih nusproizvoda životinjskog podrijetla.

               (7)

               Zbog brzog širenja visoko patogenoga H5N1 virusa influence ptica posljednjih mjeseci, s obzirom na rizik od ulaska influence ptica u Zajednicu putem neobrađenog perja, Odluka 2006/7/EZ primjenjuje se do 31. srpnja 2006. s ciljem povećane zdravstvene zaštite pojedinaca koji rukuju pošiljkama uvezenoga perja do revizije poglavlja VIII. Priloga VIII. Uredbi (EZ) br. 1774/2002. Zbog visoko patogene influence ptica također je primjereno obustaviti uvoz neobrađenoga perja i njegovih dijelova koji dolaze iz trećih zemalja, ne dovodeći u pitanje nijedno već postojeće ograničenje uvoza.

               (8)

               Odluku 2006/7/EZ treba, stoga, izmijeniti u skladu s time.

               (9)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2006/7/EZ mijenja se kako slijedi:

               1.

               U članku 4., datum „30. travnja 2006.” zamjenjuje se datumom „31. srpnja 2006.”

               2.

               Prilog je izmijenjen u skladu s Prilogom ovoj Odluci.

         Članak 2.
   Države članice odmah poduzimaju mjere potrebne za usklađivanje s ovom Odlukom i objavljuju ih. One o tome odmah obavješćuju Komisiju.
   Članak 3.
   Ova je Odluka upućena državama članicama.

      Sastavljeno u Bruxellesu 28. veljače 2006.

            Za Komisiju

         Markos KYPRIANOU

            Član Komisije

      (1)  SL L 24, 30.1.1998., str. 9. Direktiva kako je zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1. ispravljeno u SL L 191, 28.5.2004., str. 1.).

      (2)  SL L 5, 10.1.2006., str. 17.

      (3)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 208/2006 (SL L 36, 8.2.2006., str. 25.).

      PRILOG
      Prilog Odluci 2006/7/EZ zamjenjuje se sljedećim:

            „PRILOG
            Države iz članaka 1. i 2. ove Odluke:
            Sve treće zemlje”.


title: 2007/431/EZ: Odluka Komisije od 7. lipnja 2007. o ovlašćivanju država članica da u interesu Europske zajednice ratificiraju Konvenciju o radu pomoraca Međunarodne organizacije rada iz 2006.

text:
               07/Sv. 025

               HR

               Službeni list Europske unije

               43

         32007D0431

               L 161/63

               SLUŽBENI LIST EUROPSKE UNIJE

               07.06.2007.

      ODLUKA KOMISIJE

   od 7. lipnja 2007.
   o ovlašćivanju država članica da u interesu Europske zajednice ratificiraju Konvenciju o radu pomoraca Međunarodne organizacije rada iz 2006.
   (2007/431/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 42. u vezi s prvom rečenicom prvog podstavka članka 300. stavka 2. i prvim podstavkom članka 300. stavka 3.,
   uzimajući u obzir prijedlog Komisije,
   uzimajući u obzir mišljenje Europskog parlamenta (1),
   budući da:

               (1)

               Konvencija o radu pomoraca iz 2006. Međunarodne organizacije rada (dalje u tekstu Konvencija i ILO) donesena je 7. veljače 2006. godine na sjednici o pomorstvu u okviru Međunarodne konferencije rada ILO-a održane u Ženevi.

               (2)

               Konvencija predstavlja značajan doprinos u pomorskom sektoru na međunarodnoj razini što se tiče promicanja pristojnih životnih i radnih uvjeta pomoraca i poštenijih uvjeta tržišnog natjecanja za operatore i vlasnike brodova, te je stoga poželjno da se njezine odredbe počnu primjenjivati što je prije moguće.

               (3)

               Konvencijom se postavljaju temelji za međunarodni kodeks rada u pomorstvu, određivanjem minimalnih standarda rada.

               (4)

               Zajednica nastoji postići uspostavljanje jednakih uvjeta rada u pomorskoj industriji.

               (5)

               U članku 19. stavku 8. Ustava ILO-a navodi se da „donošenje bilo koje konvencije ili preporuke od strane Konferencije, ili ratifikacija bilo koje konvencije od strane bilo koje članice, ni u kojem slučaju ne utječe na bilo koji zakon, odluku, običaj ili sporazum koji osigurava povoljnije uvjete za radnike na koje se odnose od onih koji su predviđeni takvom konvencijom ili preporukom”.

               (6)

               Neke odredbe Konvencije spadaju u isključivu nadležnost Zajednice u području usklađivanja sustava socijalnog osiguranja.

               (7)

               Zajednica ne može ratificirati Konvenciju, budući da potpisnice Konvencije mogu biti samo države.

               (8)

               Stoga Vijeće mora ovlastiti države članice, koja su obvezana pravilima Zajednice o usklađivanju sustava socijalnog osiguranja na temelju članka 42. Ugovora, da ratificiraju Konvenciju u interesu Zajednice, pod uvjetima utvrđenim u ovoj Odluci,

         DONIJELO JE OVU ODLUKU:
   Članak 1.
   Ovim se države članice ovlašćuju da ratificiraju Konvenciju o radu pomoraca Međunarodne organizacije rada iz 2006. godine, donesenu 7. veljače 2006. za područja u nadležnosti Zajednice.
   Članak 2.
   Države članice moraju poduzeti potrebne mjere kako bi čim prije deponirale svoje isprave o ratifikaciji Konvencije kod glavnog direktora Međunarodnog ureda rada po mogućnosti, prije 31. prosinca 2010. Vijeće će nadzirati napredak ratifikacije prije siječnja 2010.
   Članak 3.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Luxembourgu 7. lipnja 2007.

            Za Vijeće

            Predsjednik

         M. GLOS

      (1)  Mišljenje doneseno 14. ožujka 2007. (još nije objavljeno u Službenom listu).


Odluka Komisije od 16/02/2016 u kojoj se određuje koncentracija kompatibilna sa zajedničkim tržištem (Predmet br. COMP/M.7726 - COTY / PROCTER & GAMBLE BEAUTY BUSINESS) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/844/EZ: Odluka Komisije od 9. studenoga 2004. o uvođenju obrasca za traženje pravne pomoći na temelju Direktive Vijeća 2003/8/EZ o unapređenju pristupa pravosuđu u prekograničnim sporovima utvrđivanjem minimalnih zajedničkih pravila o pravnoj pomoći u takvim sporovima (priopćena pod brojem dokumenta C(2004) 4285)

text:
               19/Sv. 007

               HR

               Službeni list Europske unije

               11

         32004D0844

               L 365/27

               SLUŽBENI LIST EUROPSKE UNIJE

               09.11.2004.

      ODLUKA KOMISIJE

   od 9. studenoga 2004.
   o uvođenju obrasca za traženje pravne pomoći na temelju Direktive Vijeća 2003/8/EZ o unapređenju pristupa pravosuđu u prekograničnim sporovima utvrđivanjem minimalnih zajedničkih pravila o pravnoj pomoći u takvim sporovima
   (priopćena pod brojem dokumenta C(2004) 4285)
   (2004/844/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2003/8/EZ od 27. siječnja 2003. godine o unapređenju pristupa pravosuđu u prekograničnim sporovima utvrđivanjem minimalnih zajedničkih pravila o pravnoj pomoći u takvim sporovima (1), a posebno njezin članak 16. stavak 1.,
   nakon savjetovanja sa Savjetodavnim odborom osnovanim člankom 17. stavkom 1. Direktive 2003/8/EZ,
   budući da:

               (1)

               Člankom 16. stavkom 1. Direktive 2003/8/EZ propisuje se da Komisija uvodi standardni obrazac zahtjeva za pravnu pomoć i za prosljeđivanje takvih zahtjeva.

               (2)

               Standardni obrazac za prosljeđivanje zahtjeva za pravnu pomoć između sudskih vlasti država članica uveden je Odlukom Komisije C(2003) 1829 (2).

               (3)

               Standardni obrazac zahtjeva za pravnu pomoć treba uvesti najkasnije do 30. studenoga 2004., na temelju drugog podstavka članka 16. stavka 2. Direktive 2003/8/EZ. Stoga bi taj obrazac trebalo uvesti ovom Odlukom.

               (4)

               U skladu s člancima 1. i 2. Protokola o stajalištu Danske priloženog Ugovoru o Europskoj uniji i Ugovoru o osnivanju Europske zajednice, Danska, koju ne obvezuje Direktiva 2003/8/EZ, nije obvezana ovom Odlukom i ne mora je primjenjivati,

         ODLUČILA JE:
   Članak 1.
   Standardni obrazac za podnošenje zahtjeva za pravnu pomoć prema Direktivi 2003/8/EZ naveden je u Prilogu.
   Članak 2.
   Ova je Odluka upućena državama članicama.

      Sastavljeno u Bruxellesu 9. studenoga 2004.

            Za Komisiju

         António VITORINO

            Član Komisije

      (1)  SL L 26, 31.1.2003., str. 41.

      (2)  Odluka još nije objavljena u Službenom listu.
   PRILOG